cy cy cy kw en es es en en en cy es en es cy hu es cy de en en en cy fy de cy cy en cy cy cy cy cy cy cy cy en en hu cy cy cy cy cy cy en en nds cy en cy cy cy cy en en en en en en en en en cy tr en en en en en en en en en de cy en en cy en en cy en en es en en en en en pl en en en cy en fr en en en uk en en en ceb en de en en en en en cy en en es en cy et sv cy cy en en cy en cy en de en en cy cy cy bcl cy cy vi en zh en en cy ru cy cy es cy cy cy cy cy en cy vi nap lb cy cy fr cy eo en vi en ro de pl cy en cy cy en cy cy cy cy cy cy cy cy cy cy en cy nl cy cy cy ca cy sl es en en de en cy cy en et cy en cy cy es cy cy cy cy cy en en cy cy cy cy cy cy cy cy cy cy en fr es cy cy cy cy en en cy cy cy en en en en cy cy cy cy cy en en en en cy en en cy en es cy cy cy cy en en en cy cy cy cy cy cy cy en en war cy cy en en en en ja en en en it en pt en en en fr en en en es en
Rhos Prys, Awdur yn Hacio'r Iaith - Page 3 of 10 Hacio'r Iaith
About Hacio’r Iaith (in English)
Common Voice Cymraeg – brawddegau newydd!
@techiaith yn ennill gwobr RCSLT!
Haclediad 80: Pawb at y Biji-bô!
Haclediad 79: Ffeindia dy poni mewnol
Common Voice Cymraeg yn yr Eisteddfod
Mentrau Iaith yn gosod targed o 22 awr i helpu ymgyrch Common Voice Cymraeg
Rhoslyn Prys ar Firefox Send – gwasanaet…
Aled Powell ar Firefox Send – gwasanaet…
Aled Powell ar LineageOS – Android yn G…
Rhos Prys ar LineageOS – Android yn G…
Archif Dewis Mis Tachwedd 2019  (2) Medi 2019  (2) Awst 2019  (4) Mehefin 2019  (3) Mai 2019  (6) Ebrill 2019  (3) Mawrth 2019  (5) Chwefror 2019  (9) Ionawr 2019  (7) Rhagfyr 2018  (6) Tachwedd 2018  (5) Hydref 2018  (2) Medi 2018  (5) Awst 2018  (5) Gorffennaf 2018  (5) Mehefin 2018  (4) Mai 2018  (6) Ebrill 2018  (5) Mawrth 2018  (4) Chwefror 2018  (2) Ionawr 2018  (11) Rhagfyr 2017  (2) Tachwedd 2017  (2) Hydref 2017  (3) Medi 2017  (3) Awst 2017  (2) Gorffennaf 2017  (2) Mehefin 2017  (1) Mai 2017  (1) Ebrill 2017  (2) Mawrth 2017  (2) Chwefror 2017  (3) Ionawr 2017  (6) Rhagfyr 2016  (5) Tachwedd 2016  (1) Hydref 2016  (3) Medi 2016  (2) Awst 2016  (3) Gorffennaf 2016  (3) Mehefin 2016  (2) Mai 2016  (1) Ebrill 2016  (5) Mawrth 2016  (2) Chwefror 2016  (2) Rhagfyr 2015  (1) Tachwedd 2015  (8) Hydref 2015  (3) Medi 2015  (4) Awst 2015  (5) Gorffennaf 2015  (5) Mehefin 2015  (1) Mai 2015  (2) Ebrill 2015  (3) Mawrth 2015  (10) Chwefror 2015  (3) Ionawr 2015  (4) Rhagfyr 2014  (6) Tachwedd 2014  (5) Hydref 2014  (6) Medi 2014  (4) Gorffennaf 2014  (5) Mehefin 2014  (1) Mai 2014  (6) Ebrill 2014  (2) Mawrth 2014  (2) Chwefror 2014  (11) Ionawr 2014  (10) Rhagfyr 2013  (7) Tachwedd 2013  (5) Hydref 2013  (10) Medi 2013  (4) Awst 2013  (10) Gorffennaf 2013  (10) Mehefin 2013  (8) Mai 2013  (6) Ebrill 2013  (8) Mawrth 2013  (9) Chwefror 2013  (8) Ionawr 2013  (15) Rhagfyr 2012  (5) Tachwedd 2012  (12) Hydref 2012  (7) Medi 2012  (11) Awst 2012  (14) Gorffennaf 2012  (5) Mehefin 2012  (6) Mai 2012  (16) Ebrill 2012  (11) Mawrth 2012  (14) Chwefror 2012  (25) Ionawr 2012  (22) Rhagfyr 2011  (10) Tachwedd 2011  (24) Hydref 2011  (11) Medi 2011  (19) Awst 2011  (21) Gorffennaf 2011  (18) Mehefin 2011  (26) Mai 2011  (25) Ebrill 2011  (12) Mawrth 2011  (31) Chwefror 2011  (14) Ionawr 2011  (18) Rhagfyr 2010  (7) Tachwedd 2010  (17) Hydref 2010  (18) Medi 2010  (36) Awst 2010  (37) Gorffennaf 2010  (20) Mehefin 2010  (17) Mai 2010  (25) Ebrill 2010  (20) Mawrth 2010  (23) Chwefror 2010  (32) Ionawr 2010  (36) Rhagfyr 2009  (2)
Diweddariadau Rhos Prys Toglu Trafodaethau mewn Sylwadau | Bysellau Brys
Rhos Prys 3:35 PM ar 3 January 2019 Dolen Barhaol
Scratch 3.0 – y Scratch Newydd!
Mae Scratch wedi ei anelu at alluogi pobl ifanc o bob oed i raglennu eu straeon, gemau ac animeiddiadau rhyngweithiol eu hunain – a rhannu eu creadigaethau gydag eraill yng nghymuned ar-lein Scratch.
Mae Scratch 3 yn cynnwys amryw o welliannau gan gynnwys, mae’n gweithio ar dabledi, estyniadau ar gyfer estyn galluoedd Scratch, gwell golygu sain a lliwiau, chwilio gwell ar gyfer corluniau, seiniau a chefndiroedd, ac ati…
Mae Scratch yn cynorthwyo pobl ifanc i ddysgu i feddwl yn greadigol, ymresymu yn systemig a chydweithio – sgiliau hanfodol ar gyfer bywyd yn yr 21ain ganrif.
Mae Scratch yn broject gan y Lifelong Kindergarten Group yn yr MIT Media Lab. Mae ar gael yn rhad ac am ddim ac yn Gymraeg.
Yn awyddus am ddeunydd ar gyfer gwersi codio neu glwb codio? ewch i adran Addysgwyr Scratch
Yn rhiant ac eisiau gwybod mwy, ewch i Adran Rhieni
Mae Scratch Bwrdd Gwaith hefyd ar gael ar gyfer defnydd all-lein.
Rhos Prys 3:00 PM ar 31 December 2018 Dolen Barhaol
Mae Linux Mint yn system weithredu Linux poblogaidd iawn ac mae ar gael gyda rhyngwyneb Cymraeg. Mae ei gynllun yn debyg i gynllun Windows traddodiadol ac felly yn ddeniadol  ar gyfer y sawl sy’n trosglwyddo i Linux am y tro cyntaf.
Mae Linux Mint 19.1 “Tessa” yn yn fersiwn wedi ei ddiweddaru o linach Linux Mint 19.0. Mae llinach  Linux Mint 19 yn un tymor hir fydd yn cael ei gynnal tan 2023. Mae’r diweddariad yn cynnwys meddalwedd sydd wedi ei ddiweddaru, nifer o welliannau ac amryw o nodweddion newydd sy’n gwneud eich bwrdd gwaith yn le mwy cysurus.
Cinnamon yw’r bwrdd gwaith yma ac mae Linux Mint hefyd yn cynnig rhai eraill – MATE a xfce. Mae gwybodaeth am y rhain ar wefan Linux Mint. Mae’r gwaith lleoleiddio wedi digwydd ar ‘Cinnamon’. Mae modd gosod ‘Cinnamon’ ar ddosbarthiadau Linux eraill.
Mae manylion am yr holl newidiadau i’w gweld yma.
Mae cyfarwyddiadau ar sut i ddiweddaru o Linux Mint 19.0 i Linux Mint 19.1 i’w gweld yma
Mae Carl Morris yn trafod. Toglu Sylwadau
Carl Morris 2:30 PM ar 3 Ionawr 2019 Dolen Barhaol
Dw i’n rhedeg Mint ers sbel ac dw i’n hapus iawn!
Dw i ddim yn gweld eisiau Windows o gwbl, ac mae’r ddau yn eithaf tebyg o ran defnydd o ddydd i ddydd.
Rhos Prys 5:02 PM ar 11 December 2018 Dolen Barhaol
Adnoddau Codio yn Gymraeg
Dyma restr o rai o’r adnoddau sydd ar gael i ddysgu codio yn Gymraeg ac i godio yn Gymraeg. Mae’n cynnwys gwybodaeth am ddeunydd Scratch, Kodu, Python, ac ati. Hefyd mae gwybodaeth am yr hybiau gwybodaeth sydd ar gael sy’n cynnwys meddalwedd codio Cymraeg.
Mae’r rhestr wedi ei llunio gan Gareth Morlais o Uned y Gymraeg, Llywodraeth Cymru.
Diolch yn fawr, Gareth!
Scratch https://scratch.mit.edu/(Mae dewis iaith y dudalen reit ar y gwaelod)
Rhai o brosiectau Cymraeg Scratch: https://scratch.mit.edu/search/projects?q=cymraeg
Scratching the Surface gan Ysgol Bryn Deri
https://hwb.gov.wales/repository/resource/bf47baa7-d302-41f6-8f75-b28c28d9813c/cy (yn anffodus, er bod y poster yn Gymraeg, Scratch Saesneg sy’n cael ei ddangos)
http://www.technocamps.com/storage/app/uploads/public/5c0/15e/6c5/5c015e6c55b79446148406.pdf (llyfr gwaith Rhaglen STEM Bl. 11)
http://www.technocamps.com/cy/resources/arduino (er bod teitlau Saesneg i rai o PDFs Technocamps, mae’r cynnwys yn Gymraeg)
HTML5, Javascript a CSS
Adnoddau gweithdy creu ap Mei Gwilym  o Eisteddfod 2013
Casgliad Adnoddau Barefoot Computing
Y Prawf Turing / Turing Test
Adnabod gorchmynion ar lafar / Speech command recognition
Cynlluniau gwersi Noreen Kay – Ysgol Uwchradd Aberaeronhttp://resources.hwb.wales.gov.uk/VTC/ngfl/computing/164/index.html
CodeClub – https://projects.raspberrypi.org/cy-GB/codeclub (cefndir: “Mae gennym ni 21 o brosiectau Code Club wedi eu cyfieithu, yn cynnwys Scratch, HTML & CSS a Python. Mae hefyd gennym ni fersiynau Cymraeg o adnoddau sydd yn cynnwys tystysgrifau, posteri a ffurflenni caniatâd – popeth sydd angen arnoch chi i redeg Clwb Codio yn Gymraeg.” https://blog.codeclub.org.uk/category/club-resources/ Scratch; HTML a CSS; Python; Raspberry Pi; Sense Hat; Sonic Pi; Micro:Bit; Blender )
Uned y Gymraeg, Llywodraeth Cymru
Mae Luke Clement a Carl Morris yn trafod. Toglu Sylwadau
Carl Morris 8:35 PM ar 27 Rhagfyr 2018 Dolen Barhaol
Mae’n syfrdanol i weld faint o adnoddau sydd ar gael bellach. Dw i wedi gwneud copi o’r rhestr ar Hedyn.net hefyd. Diolch i ti a Gareth am rannu.
Luke Clement 12:33 PM ar 11 Ionawr 2019 Dolen Barhaol
Rwyf bron wedi gorffen cyfieithu’r Rhaglen STEM Bl. 11 Technocamps yn gyfan gwbl, erbyn diwedd y mis bydd pob dim wedi ei wneud! Diolch am rhannu ein adnoddau!
Rhos Prys 8:04 PM ar 6 December 2018 Dolen Barhaol
Tagiau: wordpress ( 34 )
Mae WordPress 5.0 nawr ar gael!
Paratowch ar gyfer newidiadau sylfaenol i olygydd WordPress – mae nawr yn gweithio ar sail blociau. Mae’r golygydd yn ddatblygiad mae WordPress wedi bod yn gweithio arno ers tro er mwyn symleiddio creu cynnwys ar gyfer eu gwefannau ond mae modd defnyddio’r golygydd clasurol o hyd…
Mae thema newydd Twenty Nineteen wedi ei greu i ddefnyddio’r blociau newydd. Hefyd, mae nifer o ategion sy’n ymestyn y dull blociau i’w cael yn adran Ategion gwefan WordPress.
Er mwyn cadw defnyddwyr profiadol yn hapus mae modd defnyddio’r Classic Editor yn lle Golygydd Gutenberg, y golygydd newydd. Rwyf hefyd wedi lleoleiddiad ategyn Disable Gutenberg, sy’n gwneud beth mae ei enw’n ei awgrymu ac yn honni cynnig mwy o nodweddion na’r Classic Editor.
I’r rhai sy’n hoff o ffigyrau, mae’r ffigyrau llwytho i lawr ar gyfer WordPress 4.9 Cymraeg fel â ganlyn:
Pecyn Ryddhau: 1,946 a Pecyn Iaith: 36,361. (Gan gofio fod yna wedi bod naw fersiwn o WP 4.9)
4.8 973 a 13,351.
4.6 521 a 4,191
4.5 446 a 3,356
4.4 250 a 3,369
Mwynhewch a byddwch gynhyrchiol!
Dweud Helo wrth y Golygydd Newydd
Rydych wedi uwchraddio’n llwyddiannus i WordPress 5.0! Rydym wedi gwneud newidiadau mawr i’r golygydd. Ein golygydd newydd, sy’n seiliedig ar flociau, yw’r cam cyntaf tuag at ddyfodol newydd gyffrous gyda phrofiad golygu syml ar draws eich gwefan. Bydd gennych fwy o hyblygrwydd ar sut mae cynnwys yn cael ei arddangos, p’un a ydych chi’n adeiladu eich gwefan cyntaf, ail-lunio’ch blog, neu’n ysgrifennu cod ar gyfer eich bywoliaeth.
Gwneud mwy gyda llai o ategion.
Creu cynlluniau modern, aml-gyfrwng sylweddol.
Gweithio ar draws pob maint sgrin a dyfeisiau.
Hyder fod eich golygydd yn edrych fel eich gwefan.
Ni fydd y golygydd bloc newydd yn newid y ffordd y mae eich cynnwys yn edrych i’ch ymwelwyr. Yr hyn y bydd yn ei wneud yw gadael i chi fewnosod unrhyw fath o amlgyfrwng a’i ail-drefnu yn ôl yr angen. Bydd pob darn o gynnwys yn ei floc ei hun; gydag amlapiwr arbennig ar gyfer ei symud yn hawdd. Os ydych chi’n fwy o fath HTML a CSS o berson, yna fydd y blociau ddim yn mynd yn eich ffordd. Mae WordPress yma i symleiddio’r broses, nid y canlyniad.
Mae gennym dunelli o flociau drwy ragosodiad, ac mae mwy yn cael eu hychwanegu gan y gymuned bob dydd. Dyma rai o’r blociau i’ch helpu i gychwyn arni:
Rhyddid i Adeiladu, Rhyddid i Ysgrifennu
Mae’r profiad golygu newydd hwn yn darparu triniaeth mwy cyson o gynllunio yn ogystal â chynnwys. Os ydych yn adeiladu gwefannau cleient, gallwch greu blociau y mae modd eu hailddefnyddio. Mae hyn yn gadael i’ch cleientiaid ychwanegu cynnwys newydd ar unrhyw adeg, tra’n parhau i gynnal golwg a theimlad cyson.
Adeiladu eich cofnod gyntaf
Thema Newydd Rhagosodedig Trawiadol
Blaen Twenty Nineteen ar y chwith, a sut mae’n edrych yn y golygydd ar y dde.
Cyflwyno Twenty Nineteen, thema ddiofyn newydd sy’n dangos pwer y golygydd newydd.
Wedi’i gynllunio ar gyfer y golygydd bloc
Mae Twenty Nineteen yn cynnwys arddulliau cyfaddas ar gyfer y blociau sydd ar gael yn ragosodedig yn 5.0. Mae’n gwneud defnydd helaeth o arddulliau golygyddol drwy’r thema. Felly, yr hyn rydych yn ei greu yn eich golygydd cynnwys yw’r hyn welwch ar flaen eich gwefan.
Cynllun syml, sy’n cael ei yrru gan y math o gynnwys
Yn cynnwys digon o le gwyn, penawdau modern sans-serif ynghyd â thestun corff serif clasurol, mae Twenty Nineteen wedi ei hadeiladu i fod yn brydferth o’r cychwyn. Mae’n defnyddio ffontiau system i gynyddu cyflymder llwytho. Dim oedi hir ar rwydweithiau araf!
Dylunio amlbwrpas ar gyfer pob gwefan
Mae Twenty Nineteen wedi ei gynllunio i weithio ar gyfer amrywiaeth eang o achosion defnydd. P’un a ydych chi’n cynnal blog lluniau, yn lansio busnes newydd, neu’n cefnogi menter dim-er-elw, mae Twenty Nineteen yn ddigon hyblyg i ddiwallu’ch anghenion.
Rhowch gynnig ar Twenty Nineteen
Mae blociau’n ffordd gyfforddus i ddefnyddwyr newid y cynnwys yn uniongyrchol, a hefyd yn sicrhau nad oes modd i darfu ar strwythur y cynnwys yn hawdd trwy olygu cod damweiniol. Mae hyn yn caniatáu i’r datblygwr reoli’r allbwn, adeiladu cod cynnwys trawiadol a semantig sy’n cael ei gadw trwy olygiadau ac nad yw’n hawdd ei dorri.
Manteisiwch ar gasgliad eang o APIau a chydrannau rhyngwyneb i greu blociau hawdd gyda rheolaethau greddfol i’ch cleientiaid. Mae defnyddio’r elfennau hyn nid yn unig yn cyflymu gwaith datblygu ond hefyd yn darparu rhyngwyneb mwy cyson, defnyddiadwy a hygyrch i bob defnyddiwr.
Mae’r paradeim bloc newydd yn agor llwybr archwilio a dychmygu o ran datrys anghenion defnyddwyr. Gyda’r llif mewnosod bloc unedig, mae’n haws i’ch cleientiaid a’ch cwsmeriaid ddod o hyd i flociau ar gyfer pob math o gynnwys. Gall datblygwyr ganolbwyntio ar weithredu eu gweledigaeth a chynnig profiadau golygu cyfoethog, yn hytrach na thrafferthu gydag APIs anodd.
Dysgu sut i gychwyn
Rhos Prys 9:00 AM ar 17 November 2018 Dolen Barhaol
Tagiau: firefox ( 3 )
Mae gwasanaeth Firefox Monitor yn cynnig cyfle i weld os yw eich cyfrif(on) e-bost wedi cael eu torri a’r posibilrwydd fod eich manylion personol wedi eu cipio. Mae’r gwasanaeth, sy’n seiliedig ar Have I been pwnd, ar gael am y tro cyntaf yn Gymraeg. Bydd angen i chi sicrhau fod y Gymraeg yn uchaf ar ddewis iaith eich porwr i gael mynediad ato yn Gymraeg. O gyflwyno eich cyfeiriad e-bost bydd y gwasanaeth yn datgelu os yw eich cyfrif wedi cael ei dorri, pryd a pha gategori o ddata sydd wedi ei gyfaddawdu, e.e. cyfeiriadau e-bost, awgrymiadau cyfrinair, cyfrineiriau, enwau defnyddwyr, ac ati. Mae’r gwasanaeth yn cynnig cyngor ar sut i ddiogelu eich hunan yn erbyn dor data yn y dyfodol ac yn cynnig y gallu i chi dderbyn diweddariadau a rhybuddion ar gyfer y dyfodol. Mae’n wasanaeth sy’n werth ei ddefnyddio i ddiogelu eich hun, cofiwch gyfeirio eich teulu, ffrindiau a chydnabod ato, er mwyn codi ymwybyddiaeth am ddiogelwch ar-lein.
Mae Carl Morris yn trafod. Toglu Sylwadau
Carl Morris 12:18 PM ar 19 Tachwedd 2018 Dolen Barhaol
Defnyddiol iawn – diolch Rhos!
Rhos Prys 9:37 AM ar 16 November 2018 Dolen Barhaol
Cynhadledd Technoleg a’r Gymraeg – Uned Technolegau Iaith
Dydd Gwener, 25 Ionawr, 2019, yn Y Ganolfan Rheolaeth, Prifysgol Bangor  10.30 y bore i 4 y prynhawn
Bydd rhaglen y gynhadledd yn dilyn.
Y drydedd yn ein cyfres ar gyfer academyddion ac ymarferwyr sydd â diddordeb yn nefnydd a lledaeniad technolegau iaith mewn ieithoedd lleiafrifol, ac yn arbennig, y Gymraeg.
I’w agor gan Eluned Morgan, Gweinidog y Gymraeg a Dysgu Gydol Oes fydd yn cyflwyno Cynllun Gweithredu Technoleg Cymraeg Llywodraeth Cymru
Ymhlith y siaradwyr eraill bydd:
Claudia Soria, Sefydliad Ieithyddiaeth Gyfrifiadurol “A. Zamplli”, Pisa, yr Eidal: The DLDP’s Digital Language Survival Kit
Kelly Davis, Mozilla: Mozilla’s Deep Speech Project for Speech Recognition
Teresa Lynn, DCU, Iwerddon: Machine Translation and the Irish Experience
Myfyr Prys, Cysylltai KTP Cymen / Prifysgol Bangor: Cyfieithu Peirianyddol Parth Benodol
Jason Evans, Wikimediwr Cenedlaethol, Llyfrgell Genedlaethol Cymru: Wicipedia Cymraeg a Data Cymraeg Wikidata
Cynllun Gweithredu Technoleg Cymraeg
Strategaethau digidol ac adfywiad iaith
Adnabod Lleferydd ar gyfer y Gymraeg
Technolegau iaith fel gyrrwr i’r economi
Mae cofrestru ar gyfer y gynhadledd ar agor.
(Dim ond lle i 50 sydd.)
Noddir y gynhadledd gan Lywodraeth Cymru
Llety ar gyfer y Gynhadledd
Lleoliad Y Ganolfan Rheolaeth a Pharcio
Rhos Prys 5:27 PM ar 1 November 2018 Dolen Barhaol
Diweddariad Mis Hydref Common Voice Cymraeg
Newyddion am ddatblygiadau Common Voice Cymraeg i’w gweld ar wefan Meddal.com.
Apêl arbennig i Hacwyr Iaith gyfrannu!
Rhos Prys 1:51 PM ar 24 September 2018 Dolen Barhaol
Common Voice Cymraeg ar y Radio!
Bore’ma bues i ar rhaglen Aled Hughes ar Radio Cymru i siarad am Common Voice Cymraeg a chyfle i brofi mor hawdd yw recordio a dilysu lleisiau.
Mae’r eitem hanner ffordd trwy’r rhaglen.
Yn ystod yr eitem dwi ac Aled yn trafod sut mae mynd at y wefan yn voice.mozilla.org/cy ac wedyn gwrando a dilysu lleisiau ac yna recordio eich llais eich hun.
Ymateb Aled oedd: Dowch bobl, gallwn ni wneud hyn!
Ychydig o leisiau hacwyr yr iaith dwi di clywed hyd yma. Beth amdani gyd-hacwyr? 🙂
Mae Brian Thomas yn trafod. Toglu Sylwadau
Brian Thomas 11:37 AM ar 25 Medi 2018 Dolen Barhaol
Wedi cyfranni. Diolch i ti m ein argyhoeddi.. mwynhau dy raglen yn y bore; angen rhagor o’r un safon ar un ystwythir.
Rhos Prys 9:01 PM ar 18 September 2018 Dolen Barhaol
Fel rhan o wythnos codio mae Scratch yn cynorthwyo plant a pobl ifanc i ddysgu sgiliau hanfodol ar gyfer bywyd yn yr 21ain ganrif.
Mae gan y RaspberryPi Foundation llwythi o ddeunyddiau Cymraeg ar eu gwefan ar gyfer chwarae/arbrofi.
Cofiwch fod modd arbrofi gyda Scratch 3 Beta, sydd hefyd ar gael yn Gymraeg.
Cliciwch y ddewislen iaith ar waelod y dudalen we i ddefnyddio’r fersiwn Cymraeg o Scratch.
Rhos Prys 5:25 PM ar 18 September 2018 Dolen Barhaol
A wnewch chi gyfrannu eich llais i Common Voice Cymraeg?
Project Common Voice yw’r ymgais i greu data rhydd ar gyfer adnabod lleferydd, fel bod peiriannau yn gallu cofnodi’r hyn rydych yn ei ddweud wrthyn nhw ei ddeall ac ymateb iddo.
Mae hyn yn galluogi darparu rhaglenni a pheiriannau ar gyfer y deillion ac anabl, cynorthwywyr personol ac ar gyfer llywio mewn ceir. Mae’r rhain eisoes yn bodoli yn Saesneg, yr her nawr yw eu cael yn Gymraeg.
Rydym yn chwilio am bobl sy’n siarad Cymraeg o bob rhan o Gymru a thramor i gyfrannu. Gorau po fwyaf o amrywiaeth mae’r peiriant yn ei gael, y gorau y bydd yn gallu eu dehongli.
Gan fod offer Common Voice ar wefan ac ap mae modd i chi gyfrannu ar unrhyw bryd. Mae modd cyfrannu drwy ddarllen brawddegau a phytiau a thrwy ddilysu lleisiau pobl eraill. Mae’r ddwy elfen yn bwysig.
Mae modd defnyddio eich cyfrifiadur os oes ganddo feicroffon a chlustffonau/uchelseinydd neu yn gallu cysylltu rhai iddo. Mae modd hefyd defnyddio’r ap ar iPad neu iPhone diweddar.
Mae Common Voice Cymraeg yn bartneriaeth rhwng Mozilla Foundation, gwneuthurwr y porwr Firefox, Uned Technolegau Iaith, Prifysgol Bangor a Meddal.com.
Mae Common Voice Cymraeg i’w gael ar wefan Common Voice ac ar ap o’r App Store.
Panel defnyddwr | Help (defnyddwyr) Gwefan gan: WordPress / Carl Morris / Gruff Prys / Iestyn Lloyd